Break My Soul

"Break My Soul" (בעברית: "לשבור את נשמתי") הוא סינגל שהוקלט על ידי הזמרת האמריקאית ביונסה. הוא יצא לאור ב-20 ביוני 2022, על ידי חברות התקליטים קולומביה רקורדס ופארקווד אנטרטיינמנט, כסינגל הראשון והמוביל מתוך אלבום האולפן השביעי של הזמרת, Renaissance.<ref></ref><ref></ref> הוא נכתב על ידי ביונסה, דה-דרים, כריסטופר סטיוארט, יאנס כריסטיאן אייזקן וג'יי זי, והופק על ידי ארבעת המוזיקאים הראשונים. "Break My Soul" מכיל סימפול של השירים "Explode" (ביג פרידה) ו-"Show Me Love" (רובין סטון).

"Break My Soul" הוא רצועת דאנס-פופ והאוס. הוא זכה לביקורות חיוביות עם פרסומו, תוך הדגשה על הפקתו ומילותיו. השיר הגיע למקום הראשון במצעד הבילבורד הוט 100 ובמצעד שירי הדאנס/אלקטרוני, ואף הוכתר כהמנון ההתפטרות הגדולה. מחוץ לארצות הברית ניצב בראש מצעד הפזמונים בחמש מדינות, ביניהן קרואטיה, אירלנד וישראל. רמיקס ביחד עם הזמרת-יוצרת האמריקאית מדונה יצא לאור ב-5 באוגוסט באותה השנה.

השיר מועמד לפרס המוזיקה האמריקאית בקטגוריה שיר הנשמה/R&B האהוב ביותר,<ref></ref> ולשיר השנה לשנת 2022, בפרס בחירת הקהל.<ref></ref>

הקליפ המלווה לשיר הועמד בפרס אחד בטקס פרסי הווידאו קליפים של MTV לשנת 2022 בקטגוריית; להיט הקיץ<ref></ref><ref></ref>

== רקע והוצאה לאור ==
ביוני 2022, במהלך ריאיון לווג בריטניה, הכריזה ביונסה כי האלבום התשיעי שלה, Renaissance, ייצא לאור ב-29 ביולי.<ref></ref> היא כינתה את היצירה כ"פרויקט המוזיקלי השאפתני ביותר שלה לאורך כל הקריירה שלה.<ref></ref> כותרת השיר ותאריך פרסומו נחשפו דרך אתרי ביוגרפיה רשמיים של ביונסה ב-20 ביוני 2022.<ref name="pitchfork"></ref> שירותי הזרמות המוזיקה השונים, דוגמת ספוטיפיי ואפל מיוזיק, אישרו את ההוצאה של "Break My Soul".<ref></ref>

"Break My Soul" נחשף כסינגל הראשון של האלבום.<ref></ref><ref></ref> הוא היה אמור לצאת לאור ב-21 ביוני 2022 בחצות, בהתאם לשעון המזרח (ארצות הברית, קנדה, מקסיקו ושאר מדינות אמריקה), כדי לחפוף עם נקודת ההיפוך של חודש יוני. אולם לבסוף הוא יצא לאור ליוטיוב ולטיידל כשעתיים לפני כן, ב-20 ביוני.<ref></ref><ref></ref><ref></ref> פרסומו של השיר רשם את ההוצאת הסולו הראשונה של ביונסה מזה שש שנים.<ref></ref>

רובין סטון סיפר לתוכנית הבוקר של ה-BBC "Good Morning Britain" על ההפתעה כשקיבל את הידיעה על כך שההוצאה החדשה של ביונסה מכילה סימפול של אחד משיריו. הוא טען שבנו התקשר אליו לאחר ששמע קטע קצר מ-"Break My Soul" שהודלף בטוויטר, והודיע לו על כך. סטון אף הצהיר כי הוא פתוח לשתף פעולה עם ביונסה בעתיד.<ref></ref> בעקבות החשיפה לה "Break My Soul" זכה, התקשרו מספר חברות תקליטים לסטון בבקשה לרישיון להקלטות המאסטר של "Show Me Love", כדי לסמפלו ברצועות נוספות.<ref></ref>

בנוסף לשיר המקורי, יצאו רמיקסים מאת ויל.איי.אם, האני דיז'ון, טרי האנטר ניטה אוויאנס . "Break My Soul" הוא הסינגל הראשון של ביונסה שנכלל באלבום סולו שלה מזה שש שנים, כלומר מאז פרסומו של "All Night" ב-2016 מ-Lemonade.<ref></ref>

== הרכב ==
כתב המוזיקה של פיצ'פורק, מת'יו שטראוס, תיאר את "Break My Soul" כשיר דאנס, שנועד לסמל את העידן המוזיקלי החדש של ביונסה.<ref name="pitchfork"/> מייקל ווד מלוס אנג'לס טיימס ציין כי המוזיקה הישנה משנות ה-90 הופכת את "Break My Soul" לשיר האוס. הוא הוסיף וטען כי מילות השיר מקושרות לקהילה הלהט"בית האפרו-אמריקאית.<ref name=latimes></ref>

מילות השיר מתארות את ביונסה מגששת אחר חופש מעבודה וממגפת הקורונה. היא חוזרת כמה פעמים על המילה "Everybody" ("כולם") ומשתמשת במספר מוטיבים ממוזיקת הדאנס של שנות ה-90 על מנת להדגיש את האופטימיות שנשארה בה לגבי עתיד העולם.<ref name=Variety2></ref> מעריצים רבים קישור את מילות השיר ("Now I just fell in love / And I just quit my job" – עכשיו אני סתם התאהבתי / ועכשיו אני מתפטרת מעבודתי) ל – גל התפטרויות רחב של אמריקאים ממקום עבודתם עקב אי-שביעות רצון מתנאי השכר והתעסוקה שלהם. "Glamour " אף דיווחו כי פרסום הרצועה גרם לעלייה ניכרת באחוז המתפטרים במדינה, בעיקר בקהילת הלהט"ב בקהילה האפרו-אמריקאית. "Break My Soul" נכתב בסולם סול דיאז, במקצב של 115 פעימות לדקה. קולה של ביונסה נע בין התו פה דיאז באוקטבה השלישית לתו רה דיאז באוקטבה החמישית.<ref></ref>

== רמיקסים ==
[[מדונה, המשתתפת ברמיקס של השיר "The Queens Remix".<ref name=":0" />]]
בלילה שאירע בין 5–6 באוגוסט 2022, פורסם בתקשורת שרמיקס רשמי ל-"Break My Soul" בשם "The Queens Remix" ("הרמיקס של המלכות") בו משתתפת הזמרת-יוצרת האמריקאית מדונה היה זמין לרכישה באתר האינטרנט הרשמי של ביונסה בלבד.<ref></ref> כבר באותן הדקות, אתרי מוזיקה כדוגמת בילבורד ופיצ'פורק סקרו אותו,<ref></ref> וציינו את זה שהוא מעין מאשאפ של "Break My Soul" ו-"Vogue".<ref></ref> בבית השלישי של השיר, המתחיל באמירה "Strike a pose" המזוהה עם מדונה, מציינת ביונסה מספר אמניות.

להלן הרשימה לפי הסדר ולפי השם בו הן מצוינות: "המלכה האם" מדונה, אליה, רוזטה תארפ, סאנטיגולד, בסי סמית', נינה סימון, בטי דייוויס, סולאנג' נואלס, באדו, ליזו, קלי רול', לורן היל, רוברטה פלאק, טוני, ג'נט, טיירה ואק, מיסי, דיאנה, גרייס ג'ונס, אריתה, אניטה, גרייס ג'ונס (בשנית), הלן פולשאדיי אדו וג'ילי פרום פילי. בהמשך, מזכירה ביונסה את עצמה בתור "האמא של הבית",<ref></ref> תוך שהיא מציינת את מישל, קלואי, האלי, אליה, אלישה, ויטני, רירי וניקי.<ref></ref> לאחר שביונסה מסיימת להקריא את שמות האמניות, היא מתחילה להקריא שמות של אולמות נשפים מפורסמים: אקסטרווגנזה, רבלון, לה-בייג'ה, אמזון, אייביאנס, בלמיין, נינג'ה, לנוון, טלפר, לדושה, מוגלר, בלנסיאגה ומזרחי.<ref name=":0"></ref>

== ביקורות ==
לורן אוניל מ-i העניקה לשיר ציון מרבי של חמישה כוכבי זהב ותיארה אותו כ"פריצת דרך חדשה" של ביונסה אל תוך עולם המיינסטרים העכשווי. היא הוסיפה וכתבה כי "Break My Soul" גורם למאזינים לו להיכנע לדחפים של גופם ולהקדיש את כל תשומת הלב שלהם אליו. אוניל שיבחה את הכיוון המוזיקלי החדש בו ביונסה בחרה להתמקד באלבומה, ואת יכולת הראפ שלה שנשמעת לראשונה בשיר זה.<ref></ref> מבקרת המוזיקה הבריטית קיטי אמפייר תיארה את השיר כ"קלאסיקה" ו"המנון האוס עכשווי".<ref></ref>

ג'ם אסווד מווראייטי אהב מאוד את השיר ואת שיתוף הפעולה בין צוות הכותבים של "" לדה-דרים.<ref></ref> הוא שיבח את ההוק בשיר, וטען כי הוא מעצים את תחושת האכזבה של האמריקאים ממקומות עבודותיהם. ג'וליאן אסקובדו שפרד מפיצ'פורק טען כי "Break My Soul" מצייר את ביונסה כ-SSRI, תרופה נוגדת דיכאון. לטענתו, היא מדגישה לאורך השיר את הסוגה המוזיקלית השונה שבחרה להתמקד בה.<ref name=Pitchfork></ref>

כשכתבה לבילבורד טענה לרישה פול שיבחה את הבחירה של ביונסה לייצר שיר שאורכו כחמש דקות. היא טענה כי בעידן הזרמות המוזיקה העכשווי אמנים רבים מפחדים להוציא שיר שעולה על שלוש דקות. היא ציינה לטובה גם את ההפקה, שגרמה לשיר את תחושת האופוריה שלו, לטענתה.<ref></ref> קייל דניס מאותו המגזין שיבח את ביונסה על ההתגברות על הגילנות בתעשיית המוזיקה, שכן גילה של הזמרת באותה עת נחשב לאחת מנקודות הפרישה המוכרות ביותר בתעשייה הזו. הוא ציין לשבח את הכנסת שורשיה האפרו-אמריקאים של ביונסה לשיר, ואת התמיכה בקהילה הלהט"בית.<ref></ref> רולינג סטון מיקם את "Break My Soul" במקום ה-108 ברשימת "200 שירי הדאנס הטובים ביותר בכל הזמנים".<ref></ref> נשיא ארצות הברית בדימוס, ברק אובמה, הציג את השיר כרצועה הראשונה שנכנסה לרשימת ההשמעה שלו בקיץ 2022.<ref></ref>

== הצלחה מסחרית ==
=== אמריקה הצפונית ===
"Break My Soul" הופיע לראשונה בבילבורד הוט 100 במקום ה-15, עם שלושה ימי מכירות בלבד. הוא הפך לסינגל ה-41 של ביונסה כאמנית סולו שנכנס למצעד, וכניסת הבכורה הגבוהה ביותר שלה בו מאז "Walk on Water" ב-2017. הוא גם הגיע למקום הראשון במצעד השירים הדיגיטליים – שירה העשירי של הזמרת שהגיע להישג זה. בשבוע לאחר מכן עלה למקום השביעי בהוט 100 – הסינגל ה-20 של ביונסה שמגיע לעשרת השירים הפותחים של המצעד מאז "Formation" ב-2016.<ref name="Billboard July 5"></ref> בכך הצטרפה ביונסה לפול מקרטני ולמייקל ג'קסון בתור האמנים היחידים בהיסטוריה של ההוט 100 שהגיעו עם 20 שירים שונים לעשרת השירים העליונים. "Break My Soul" הגיע למקום הראשון במצעד שירי הדאנס/אלקטרוני. לאחר יציאת Renaissance עלה השיר למקום הראשון בבילבורד הוט 100 – שירה הראשון של ביונסה שכבש את המקום הראשון מזה 13 שנים ושבעה חודשים. האחרון היה "Single Ladies (Put a Ring on It)" ב-2009. במקביל עלה למקום הראשון גם במצעד שירי ה-R&B/היפ-הופ ובמצעד שירי ה-R&B.<ref></ref> במצעד בילבורד הוט 100 האמריקאי, השיר שהה במקום הראשון במשך שני שבועות ונחסם בשבוע השלישי על ידי הזמרת הטרינדית ניקי מינאז' עם שירה "Super Freaky Girl".<ref></ref><ref></ref><ref></ref>

בקנדה הוט 100 הופיע "Break My Soul" לראשונה במקום ה-29 לשבוע של 2 ביולי 2022. בשבוע הבא עלה 21 מקומות למקום השמיני. לאחר יציאת האלבום הגיע לשיא חדש של מספר ארבע.<ref></ref>

=== שאר העולם ===
בבריטניה הגיע השיר למקום ה-21 במצעד הסינגלים הבריטי – שירה ה-36 של ביונסה שנכנס ל-40 השירים הפותחים של המצעד.<ref></ref><ref></ref> בשבוע לאחר מכן טיפס למקום הרביעי, והפך לסינגל ה-24 שלה שמגיע ל-20 השירים המובילים במצעד.<ref></ref> לאחר יציאת האלבום עלה למקום השני.<ref>https://www.officialcharts.com/chart-news/lf-system-fend-off-competition-from-beyoncé-to-secure-fifth-week-at-number-1-break-my-soul-becomes-beyoncés-highest-charting-solo-record-in-14-years-__37078/ </ref>

באירלנד השיר נכנס למצעד הסינגלים האירי במקום ה-18. הוא עלה למקום השני בשבוע לאחר מכן, וסימן את הסינגל הראשון של ביונסה שמגיע לעשרת המקומות הראשונים במצעד מאז "Walk on Water" מ-2017. עם יציאת האלבום עלה למקום הראשון, כשהוא עוקף את "Running Up That Hill" של קייט בוש.<ref></ref>

באוסטרליה הופיע "Break My Soul" לראשונה במקום ה-32, בהתבסס על שבוע מכירות חלקי. לאחר יציאת האלבום עלה השיר למקום השישי.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)<ref></ref>
| פלטינה 2×
| 140,000
|-
! קנדה (Music Canada)
| זהב
| 40,000
|-
! בריטניה (BPI)
| כסף
| 200,000
|-
! ארצות הברית (RIAA)
| זהב
| 500,000
|}

==לקריאה נוספת==
* 

== קישורים חיצוניים ==

== ביאורים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ביונסה
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:שירי דאנס-פופ
קטגוריה:שירי מוזיקת האוס אמריקאיים
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האירי
קטגוריה:שירי פלטינה כפולה באוסטרליה
קטגוריה:סינגלים בהוצאת קולומביה רקורדס